Lolland-Falsters Stifts-Tidende, 1843-12-30
En ung tydsk Lærd, som i Sommer har opholdt sig i nogen Tid i Rom, har anmodet Redactionen af Dannevirke om at bringe til det danske Publicums Kundskab, at den for Skanderborg bestemte colosale Buste af Frederik den 6te, hvis Udførelse Thorwaldsen betroede til den talentfuld Billedhugger Holbeck i Rom, er i dette Øieblimaaskee allerede fuldendt. Kunstneren har paa en aandrig Maade forstaaet at bevare en fuldkommen tro Lighed og tillige give billedet det imponerende, som netop ved dette Portrait turde være vanskeligere at naae end ved mangt et andet. De allegoriske Basreliefer, som skulle pryde Fodstykket, ere tildeels allerede fuldstændigen udkastede, og forestille de Velsignelser, som Frederik den Sjettes Regiering bragte Bondestanden. Upaatvivlelig vil Udførelsen komme til at svare til det aandelige Udkast. Grosserersocietetets Comitee i Kjøbenhavn har i disse Dage modtaget en Skrivelse fra Generaltoldkammeret af 23de de, hvori man gjør Comiteen bekjendt med Hs. Maj.s allerhøieste Resolution, ifølge hvilken Kammeret er bemyndiget til at lade Gouverneuren for de dansk ostindiske Besiddelser foretage en Reise til China, for at gjøre sig bekjendt med de Forandringer, som efter Freden med England ere indtraadte, og hvad der i saa Henseende kunde have Jnteresse for den danske Handel og Skibsfart. Gouverneuren, Etatsraad Hansen, kunde ogsaa paa denne Reise anløbe Manilla, og tillige indhente nøiere Efterretninger om det Etablissement, som nogle Danske havde anlagt paa Øen Bali. Generaltoldkammeret har nu forlangt Grosserersocietetets Betænkning, eller hvad Samme denne Anledning har at anbringe til den danske Handels og Skibsfarts Tarv. (Berl. Tid.) Medens vi for faa Aar siden maatte nøies med en eneste Kalender, den Schulziske tarvelige Almanak, have vi iaar faaet ikke mindre end 5, nemlig foruden Schultzs, Trykkefrihedsselskabets Folketalender, Flinchs Almanak, Skandinavisk Folkekalender og endelig i disse Dage Urania af Prof. J. L. Heiberg. Blandt disse staae upaatvivlelig Trykkefrihedsselskabets Kalender og Heibergs Urania øverst, baade hvad indre Gehalt og videnskabeligt Værd angaaer; den første er mere beregnet paa det store Publikum, den anden paa Læsere af høiere Dannelse, men begge ere, baade indvortes og udvortes, saaledes udstyrede, at de fuldtvel kunne udholde Sammenligning med lignende Producter fra andre Lande. Hvad Trykkefrihedsselskabets Kalender. angaaer have vi kun een bemærkning atgjøre, og det er med Hensyn til Dilettanten blandt Billederne med Forklaring. J dette billede er fremstillet en stakkels Snedker, der er bleven greben af det dramatiske Raseri, saa at han derover har glemt sin Profession, og dramatiseret sig til Bettelstaven; men Tiden for det dramatiske Raseri er forlængesiden forbi, og af de mangfoldige dramatiske Selskaber, der for 20–30 Aar existerede i Kjøbenhavn, er der neppe eet tilbage, i det mindste hører man dem aldrig omtale. Vi meene derfor, at billedet og Skildringen er forfeilet, da de kun ere anvendelige paa en svunden Tid, den Feber, hvoraf vor Tid laborerer, er den politiske, og vi vilde derfor have fundet det langt mere træffende, om billedet havde givet os en Snedker eller anden ærlig Mand, der forberedede sig paa en politisk Tale, som han vilde holde i næste Forsamling af Trykkefrihedsselskabet, eller andetsteds. Ogsaa et andet af billederne Stormanden forekommer os mindre heldigt valgt.